30/03/2010 | Administración LocalMunicipal
Dodro
Anuncio relativo á aprobación definitiva de modificación de ficheiros de carácter persoal do Concello de Dodro

O Pleno do Concello en sesión ordinaria do día 30 de outubro de 2009 acordou aprobar inicialmente o texto íntegro do MODIFICACIÓN DO REGULAMENTO DA CREACIÓN DE FICHEIROS DE DATOS DE CARÁCTER PERSOAL DO CONCELLO DE DODRO. O expediente estivo exposto ao público polo prazo de trinta días hábiles, dende o día 6 de febreiro ata o día 13 de marzo de 2010, ámbolos dous inclusive, segundo edicto inserido no Taboleiro de anuncios do Concello e no B. O. P. Nº 24, de data 5 de febreiro, sen que se presentase ningunha reclamación ou suxestión polo que se entende definitivamente adoptado o acordo ata entón provisional de acordo co previsto polo artigo 49 c) da Lei 7/1985, de 2 de abril, modificado pola Lei 11/1999, de 21 de abril. E polo que se publica o acordo definitivo e o texto íntegro da Modificación no Boletín Oficial da Provincia, sen que entre en vigor ata que non se leve a cabo a devandita publicación e transcorra o prazo previsto no artigo 65.2 da Lei 7/1985, de 2 de abril, cumprindo deste xeito co previsto no artigo 70.2 da citada norma legal. ANEXO: MODIFICACIÓN DE FECHEIROS DE DATOS DE CARÁCTER PERSOAL DO CONCELLO DE DODRO. -SISTEMA INFORMÁTICO DE USUARIOS DE SERVIZOS SOCIAIS (SIUSS), créase este ficheiro coas seguintes especificacións: a) Finalidade deste ficheiro: Posibilitar o coñecemento do perfil dos/as usuarios/as de servizos sociais do Concello e das intervencións de que sexan obxecto, con vistas a unha mellor planificación dos servizos e unha axeitada avaliación. b) Persoas ou colectivos sobre os que se pretende obter datos de carácter persoal ou que resulten obrigados a subministrados: Usuarios/as dos servizos sociais do Concello. c) Procedencia e procedemento de recollida de datos: Os datos recóllense dos distintos formularios complementarios cumprimentados polo persoal dos servizos sociais do concello, tanto en soporte papel como informático ou electrónico. d) Estrutura básica do ficheiro: datos persoais dos/as usuarios/as, datos sociofamiliares, datos do hábitat e datos das intervencións sociais, coas respectivas xestións, observacións e seguimento dos recursos, nos casos que corresponda a través dos módulos específicos vixentes na actualidade, cales son AXUDA A DOMICILIO, MALOS TRATOS A INFANCIA E VIOLENCIA DE XENERO, e os que a aplicación informática poida incorporar no futuro. e) Tipos de datos de carácter persoal (categorías de datos): Datos de carácter identificativo: DNI/NIF, nome, apelidos, enderezo (postal/electrónico), teléfono, teléfono móbil. Datos de características socio persoais e familiares: sexo, estado civil, data e lugar de nacemento, nacionalidade, municipio e comunidade de residencia, composición familiar. Datos do hábitat: tipo de vivenda, réxime de tenencia, custo, número de habitacións, número de persoas que residen na mesma, superficie, equipamentos existentes, condicións de habitabilidade. Datos académicos, profesionais e de emprego: nivel de estudos e titulacións, formación, experiencia profesional, ocupación que desenvolve. Datos económicos financeiros e de seguros: datos bancarios, ingresos, rendas, subsidios, pensións. Datos especialmente protexidos: tipo e grado de discapacidade, valoracións e informes socio sanitarios, resolucións xudiciais e administrativas. Outros datos: Todos aqueles que incorpore cada módulo específico vixente en cada momento. f) Cesións de datos de carácter persoal e, no seu caso, as transferencias de datos que se prevén: os datos de carácter persoal contidos neste ficheiro serán cedidos a xuíces e tribunais a requirimento dos mesmos, e á consellería competente en cada momento en materia de servizos sociais para fins estadísticos (neste caso haberá que aterse, ademais, ao disposto na normativa vixente sobre materia estadística). Os datos rexistrados son destinados ás funcións municipais de traballo social. A/o concelleira/o delegada/o da área de servizos sociais poderá acceder a listados extraidos para as finalidades e coas previsións legalmente establecidas. g) Órgano da Administración Municipal responsable do ficheiro: O Alcalde Presidente, como xefe superior de todo o persoal e impulsor de todos os servizos administrativos é o responsable do ficheiro, que se manterá, conservará e actualizará polo persoal dos servizos sociais do concello. h) Dereitos de acceso, rectificación, cancelación e oposición dos datos: O persoal de servizos sociais indicado serán as persoas perante quen se poderán executar os dereitos de acceso, rectificación, cancelación e oposición destes datos, previa autorización do alcalde. i) Nivel de protección e medidas de seguranza: O nivel do ficheiro creado por este Regulamento clasificase de nivel alto e especificamente as medidas de seguranza intrínsecas da aplicación informática. A presente Modificación do regulamento de creación de ficheiros de datos de carácter persoal do Concello de Dodro, que foi aprobada polo Pleno da Corporación na sesión do día 30 de outubro de 2.009 entrará en vigor o mesmo día da súa publicación no Boletín Oficial da Provincia, permanecendo en vigor ata a súa modificación ou derrogación expresa. Dodro, 17 de marzo de 2010 O alcalde, Asdo.: Arturo Díaz Díaz